open-index/open-wikipedia-markdown huggingface dataset:
Διάνυσμα

Με τον όρο **διάνυσμα** εννοείται οποιοδήποτε στοιχείο ενός διανυσματικού χώρου, όπως μια '''διατεταγμένη''' ν-άδα αριθμών. Αρχικά, ο όρος αναφερόταν στο ευκλείδιο διάνυσμα, το οποίο είναι προσανατολισμένο ευκλείδιο τμήμα. Το ευκλείδιο διάνυσμα μπορεί να θεωρηθεί στοιχείο του \mathbb{R}^{3}, αλλά ταυτόχρονα έχει και άλλες ιδιότητες γεωμετρικής φύσεως. Επίσης μπορούμε να το βρούμε αυτό στην φυσική καθώς και στον τομέα των μαθηματικών.

## Περαιτέρω ανάγνωση
### Ελληνικά άρθρα
* 
* 
* 
* 
* 

### Ξενόγλωσσα άρθρα
* 
* 
* 
* 
* 
* 
* 
* 
* 

Κατηγορία:Γραμμική άλγεβρα
471143 Ντζεβάνα

**471143 Ντζεβάνα** 

Ανακάλυψη

Ανακαλύφθηκε από A. Udalski, S. S. Sheppard, M. Kubiak, C. Trujillo 

Ανακαλύφθηκε στις 13 Μαρτίου 2010

Χαρακτηριστικά τροχιάς

Αφήλιο 105,47 ΑΜ

Περιήλιο 32,51 ΑΜ

Ημιάξονας τροχιάς 68,99 ΑΜ

Εκκεντρότητα 0,529 

Περίοδος περιφοράς 573,1 χρόνια

Κλίση 29,45° ως προς την Εκλειπτική 

Μήκος του ανερχόμενου σημείου 346,16° 

Όρισμα του περιηλίου 284,75° 

Μέση ανωμαλία 343,88 

Δορυφόροι 0 

Φυσικά Χαρακτηριστικά

 Διάμετρος  470 ±3510 km  

Λευκαύγεια 0,20-0,27 

Απόλυτο μέγεθος 3,8




Η **471143 Ντζεβάνα** (προσωρινή: **2010 EK<sub>139</sub>**) (αγγλικά: *Dziewanna*) είναι ένα αντικείμενο διασκορπισμένου δίσκου και είναι ένα από τα μεγαλύτερα αντικείμενα του Ηλιακού μας Συστήματος που έχουν ανακαλυφθεί τα τελευταία χρόνια. Το Κέντρο Μικρών Πλανητών το αναφέρει ως Κένταυρο ή αντικείμενο διασκορπισμένου δίσκου. Μπορεί να βρίσκεται σε τροχιακή αντήχηση 7:2 με τον Ποσειδώνα.

Είχε υπολογιστεί ότι αν έχει λευκαύγεια 0,05, τότε η 471143 Ντζεβάνα έχει διάμετρο πάνω από 1000 χιλιόμετρα. Παρόλα αυτά, παρατηρήσεις από το διαστημικό τηλεσκόπιο Χέρσελ έδειξαν ότι η λευκαύγειά του είναι υψηλή, πάνω από 0,2 (δηλαδή αντανακλά περισσότερο από το 20% του φωτός που προσπίπτει σε αυτό) και έτσι η διάμετρός του υπολογίστηκε ότι είναι λίγο μικρότερη από 500 χιλιόμετρα. Η υψηλή λευκαύγεια είναι πιθανόν να οφείλεται στη παρουσία παγωμένου νερού στην επιφάνεια του αντικειμένου.

## Παραπομπές


Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Ναυμαχία της Κνίδου

Η **ναυμαχία της Κνίδου** έλαβε χώρα το 394 π.Χ. στα ανοιχτά της Κνίδου, μιας Δωρικής πόλης της Μικράς Ασίας, ανάμεσα στους Πέρσες εναντίον των Σπαρτιατών και βρισκόταν στο πλαίσιο του Κορινθιακού πολέμου.

## Προοίμιο

Μετά τη μάχη του ποταμού Νεμέα και τη νίκη των Σπαρτιατών ο Αγησίλαος επέστρεφε στην Ελλάδα από το κάλεσμα της Σπάρτης για να αντιμετωπίσει τον αντιλακωνικό συνασπισμό. Ο σπαρτιατικός στόλος με αρχηγό τον Πείσανδρο, που τον είχε τοποθετήσει ο Αγησίλαος στη θέση του ναυάρχου,  κατευθυνόταν στην Κνίδο. Ο αθηναϊκός στόλος είχε αρχηγό τον Κόνωνα, αλλά είχε και την υποστήριξη του περσικού στόλου υπό το σατράπη Φαρνάβαζο. Μάλιστα και ο Ευαγόρας Α΄ συνεισέφερε τριήρεις στους Αθηναίους για τη ναυμαχία.

## Η ναυμαχία

Ο Πείσανδρος διέθετε 85 τριήρεις από παραλιακές πόλεις της Μικράς Ασίας και από τα νησιά του Αιγαίου. Ο Κόνων και ο Φαρνάβαζος Β΄ διέθεταν περίπου 170 τριήρεις, οι περισσότερες από τις οποίες ήταν φοινικικές και κυπριακές. Οι δύο στόλοι συναντήθηκαν στην Κνίδο, μια πόλη της Ιωνίας. Ο Κόνων παρατάχθηκε μπροστά και ο Φαρνάβαζος από πίσω του. Παρά την αριθμητική τους υπεροχή ο Πείσανδρος επιτέθηκε επιτυχώς. Όμως η αριστερή πτέρυγα των Σπαρτιατών έπεσε όταν επιτέθηκε όλος ο περσικός στόλος. Ο Πείσανδρος πολεμώντας γενναία πέθανε πάνω στο πλοίο του και οι σύμμαχοι του κατέρρευσαν. Ο σπαρτιατικός στόλος έχασε 50 πλοία, ενώ ο αθηναϊκός με τον περσικό στόλο είχαν μικρές απώλειες. Η νίκη των Αθηναίων και των Περσών ήταν συντριπτική.

## Μετά τη ναυμαχία

Μετά τη ναυμαχία της Κνίδου η σπαρτιατική κυριαρχία στο Αιγαίο μετά τον Πελοποννησιακό πόλεμο κατέρρευσε. Η Αθήνα ξαναπήρε για λίγο τα ηνία της θαλασσοκράτορος. Ο Κόνων ύστερα κατασκεύασε εκ νέου τα Μακρά Τείχη που είχαν καταστραφεί κατά το τέλος του Πελοποννησιακού πολέμου. Το 390 π.Χ. ακολούθησε η μάχη του Λέχαιου με τη μεγάλη νίκη των πελταστών του Ιφικράτη απέναντι στο στρατό της Σπάρτης. Το 386 π.Χ. υπογράφτηκε η  Ανταλκίδειος ειρήνη που τερμάτιζε τον Κορινθιακό πόλεμο.

## Παραπομπές


## Εξωτερικοί σύνδεσμοι

* Ναυμαχία της Κνίδου



Κνίδου
Κνίδου
Κνίδου
Κνίδου
Κνίδου
394 π.Χ.
Πρωτάθλημα καλαθοσφαίρισης Α΄ εθνικής κατηγορίας ανδρών 1983-1984

Το πρωτάθλημα μπάσκετ ανδρών της περιόδου 1983–84 ήταν η 21η διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, επτά από την Αττική, πέντε από τη Θεσσαλονίκη καθώς και δύο συλλόγους της επαρχίας.

## Το πρωτάθλημα
Κύριοι διεκδικητές του τίτλου ήταν οι Παναθηναϊκός και Άρης που ισοβάθμησαν στην πρώτη θέση του βαθμολογικού πίνακα. Οι δύο ομάδες μοιράστηκαν τις νίκες στα μεταξύ τους παιχνίδια (74–71 ο Παναθηναϊκός στην έδρα του, 80–76 ο Άρης στο Βόλο λόγω τιμωρίας της έδρας του) ενώ γνώρισαν από μία ήττα από τον εξαιρετικό ΠΑΟΚ, ο οποίος όμως δεν κατάφερε να ακολουθήσει το ρυθμό τους, μένοντας στην τρίτη θέση με τρεις βαθμούς λιγότερους.

Ο ΠΑΟΚ κατάφερε να κερδίσει και δεύτερη φορά τους δύο διεκδικητές του πρωταθλήματος στα πλαίσια του κυπέλλου Ελλάδας, το οποίο και κατέκτησε.

Με την ισοβαθμία στην πρώτη θέση, ορίστηκε αγώνας μπαράζ για την ανάδειξη του πρωταθλητή δέκα ημέρες μετά την ολοκλήρωση του κανονικού προγράμματος, στο ουδέτερο γήπεδο της Κέρκυρας. Εκεί, ο Παναθηναϊκός κέρδισε με 80–76 και κατέκτησε το 19ο πρωτάθλημα της ιστορίας του.

Τον υποβιβασμό γνώρισαν δύο ομάδες της Θεσσαλονίκης, ο Δημόκριτος και ο ΒΑΟ.

## Τελική βαθμολογία

## Μπαράζ πρωταθλήματος
24 Απριλίου 1984, Ε.Α.Κ. Κέρκυρας

*Παναθηναϊκός (Κυρίτσης): Κορωναίος 9 π., Στεργάκος 18 π., Κάππος 20 π., Ιωάννου 2 π., Ανδρίτσος 22 π., Βίδας 6 π., Σκροπολίθας 3 π., Καλογερόπουλος, Πολίτης, Σωτηρίου.
*Άρης (Ιωαννίδης): Ρωμανίδης 9 π., Κοκολάκης 8 π., Γκάλης 39 π., Νικήτας 12 π., Φιλίππου 7 π., Δοξάκης 1 π., Σταμάτης, Τσαχτάνης, Παραμανίδης, Γεωργιάδης.

## Κορυφαίοι σκόρερ
Πρώτος σκόρερ αναδείχθηκε για τέταρτη συνεχόμενη χρονιά ο Νίκος Γκάλης.

## Ο πρωταθλητής Παναθηναϊκός
* Προπονητής: Μιχάλης Κυρίτσης
* Τάκης Κορωναίος, Ντέιβιντ Στεργάκος, Λιβέρης Ανδρίτσος, Τομ Κάππος, Κυριάκος Βίδας, Γιώργος Σκροπολίθας, Μέμος Ιωάννου, Νίκος Τόλιας, Μανώλης Καλογερόπουλος, Σταμάτης Πολίτης, Παναγιώτης Τσαντίλης, Δημήτρης Σωτηρίου

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 215
*Ψηφιακό αρχείο της ΕΟΚ
*εφημερίδα Αθλητική Ηχώ




Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1983 1984
Πρωταθλημα Ελλαδος Α Ανδρων 1983 1984
Ευρωπαϊκή Τελωνειακή Ένωση

Η **Ευρωπαϊκή Τελωνειακή Ένωση** είναι μια τελωνειακή ένωση που αποτελείται από όλα τα Κράτη μέλη της Ευρωπαϊκής Ένωσης (ΕΕ) και έναν αριθμό περιβάλλοντων χωρών.

μικρογραφία|left|Ευρωπαϊκή Τελωνειακή Ένωση
Η τελωνειακή ένωση είναι ένα βασικό έργο της ΕΟΚ, που ιδρύθηκε το 1958. Δεν επιβάλλονται τελωνεία σε αγαθά που ταξιδεύουν μέσα στην τελωνειακή ένωση και—αντίθετα με μια περιοχή ελεύθερου εμπορίου—τα μέλη της τελωνειακής ένωσης επιβάλλουν μια κοινή εξωτερική ταρίφα σε όλα τα αγαθά που εισέρχονται στην ένωση. Μία εκ των συνεπειών της τελωνειακής ένωσης είναι ότι η Ευρωπαϊκή Ένωση πρέπει να διαπραγματευθεί ως μια οντότητα σε διεθνείς εμπορικές συμφωνίες όπως ο Παγκόσμιος Οργανισμός Εμπορίου.

## Μη μέλη της ΕΕ
Η αιτούσα προς την ΕΕ Τουρκία και τα τρία συνορεύοντα κρατίδια—Ανδόρρα, Μονακό, και Άγιος Μαρίνος—είναι σε τελωνειακή ένωση με την ΕΕ.

## Περιοχές
Ενώ όλα τα μέλη της ΕΕ αποτελούν μέρος της τελωνειακής ένωσης, αυτό δεν ισχύει για ολόκληρες τις επιμέρους περιοχές τους.  Αυτό μπορεί να συμβεί ή επειδή μια περιοχή δεν ανήκει στην ΕΕ, καθώς οι περιοχές μπορεί να επιλέξουν να εξαιρεθούν, ή έχει εξαιρεθεί από την τελωνειακή ένωση εξ αιτίας κάποιων οικονομικών ή γεωγραφικών συγκυριών.

## Σημειώσεις


Κατηγορία:Ευρωπαϊκή Ένωση
Κατηγορία:Εμπόριο
Κατηγορία:Διεθνές εμπόριο
Πρωτάθλημα καλαθοσφαίρισης Α΄ εθνικής κατηγορίας ανδρών 1985-1986

Το πρωτάθλημα μπάσκετ ανδρών της περιόδου 1985–86 ήταν η 23η και τελευταία διοργάνωση ως ενιαία Α' Εθνική, καθώς μετά το τέλος της περιόδου πραγματοποιήθηκε η διάσπαση της σε δύο υποκατηγορίες, την Α'1 και την Α'2. Διεξήχθη με τη συμμετοχή δεκατεσσάρων ομάδων, εννέα από την Αττική, τριών από τη Θεσσαλονίκη και δύο επαρχιακών ομάδων.

Πρωταθλητής αναδείχθηκε με μεγάλη διαφορά από τις υπόλοιπες ομάδες ο Άρης και μάλιστα αήττητος, κάτι που είχε πραγματοποιήσει στο παρελθόν μόνο η ΑΕΚ το 1968 και ο Ολυμπιακός το 1976.

Ο Άρης δεν παρέμεινε πάντως αήττητος σε όλες τις εγχώριες υποχρεώσεις του, καθώς στα πλαίσια του κυπέλλου Ελλάδος ηττήθηκε στον ημιτελικό από τον Παναθηναϊκό, ο οποίος κατέκτησε τελικά το κύπελλο. Οι δύο τροπαιούχοι συναντήθηκαν αργότερα μέσα στο 1986 και πριν την έναρξη της επόμενης περιόδου, ως αντίπαλοι στα πλαίσια του μοναδικού σούπερ καπ που διοργάνωσε η Ε.Ο.Κ.. Ο Άρης αναδείχθηκε υπερκυπελλούχος 1986, μια διάκριση που αναγνωρίστηκε επισήμως 37 χρόνια αργότερα. Πρώτος σκόρερ αναδείχθηκε για έκτη συνεχόμενη χρονιά ο Νίκος Γκάλης με 936 πόντους.

## Τελική βαθμολογία

* Ο ΠΑΟΚ έχει έναν μηδενισμό και ποινή αφαίρεσης 2 βαθμών λόγω των επεισοδίων στον αγώνα του με τον Άρη που διεκόπη δίχως να ολοκληρωθεί.

## Πρώτοι σκόρερ
* 1ος σκόρερ: Νίκος Γκάλης - 936 πόντοι / 24 αγώνες (Μ.Ο. 39,0)

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 216
*Ψηφιακό αρχείο της ΕΟΚ
*εφ. Αθλητική Ηχώ




Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1985 1986
Πρωταθλημα Ελλαδος Α Ανδρων 1985 1986
Ράλλυ Τουρκίας

Το **Ράλλυ Τουρκίας** είναι ένα από τα Ράλλυ του Παγκοσμίου Πρωταθλήματος Ράλλυ.

## Η ιστορία του Ράλλυ Τουρκίας
Το Πρώτο Ράλλυ της Τουρκίας έγινε το 1972 στην Κωνσταντινούπολη. Το 1999 μπήκε στα σχέδια του WRC. Τελικά πήρε μέρος στο Πρόγραμμα το 2000 με το όνομα **Anatolian Rally** αντιπροσωπεύοντας τη Μέση Ανατολή. Σαν Ανατολικό Ράλλυ παρέμεινε μέχρι το 2002 και το 2003 μπήκε επίσημα στο Πρόγραμμα του Πρωταθλήματος Ράλλυ με το όνομα **Rally of Turkey** δηλαδή Ράλλυ Τουρκίας και από τους 62 οδηγούς τερμάτισαν μόνο οι 27. Το 2003 διοργανώθηκε στο Τούρκικο Βουνό του Ολύμπου και στην Αττάλεια (Αντάλια) και νικητής αναδείχτηκε ο Κάρλος Σάινθ. Πραγματικά ήταν δύσκολες συνθήκες εκείνη τη χρονιά.

Το 2005 πήραν 76 οδηγοί μέρος συν τους τοπικούς οδηγούς και οι 53 τερμάτισαν.
Το ράλλυ τότε είχε συνολικό μήκος διαδρομής 1.228 χιλιόμετρα. Μάλιστα για Δεύτερη Σερί χρονιά βγήκε νικητής ο Σεμπαστιάν Λεμπ με το Σιτροέν Ξαρά του 2004.

Το 2006 το Ράλλυ μεταφέρθηκε σε τρεις περιοχές: Αντάλια - Κεμέρ - Κουμλούκα που βρίσκονται στη Δυτική Τουρκία. Νικητής ήταν ο Φινλανδός Μάρκους Γκρόνχολμ νικώντας για πρώτη φορά στο συγκεκριμένο Ράλλυ. Ήταν το πιο "χιονισμένο" ράλλυ από τα προηγούμενα τα οποία χαρακτηρίζονταν από χώμα και λάσπη. Το 2007 έκανε μια μικρή διακοπή αλλά την επόμενη χρονιά θα επανέλθει. Το 2008 αναδείχθηκε νικητής ο Φινλανδός Μίκο Χίρβονεν με Φορντ Φόκους του 2006. Το 2010 έκανε τη μεγάλη επιστροφή καθώς έκανε τη μεγαλύτερη χρονικά απουσία του Ράλλυ αυτού και άφησε καλές εντυπώσεις στους οπαδούς. Νικητής αναδείχτηκε για τρίτη φορά ο εξάκις πρωταθλητής Σεμπαστιάν Λεμπ. Από το 2011 ως το 2017 το ράλλυ δεν διεξήχθη. Το 2018 επανήλθε ως ράλλυ στη θέση του Ράλλυ Πολωνίας. Έδρα του αγώνα ήταν η πόλη Μαρμαρίς στην επαρχία Μούγλων. 

## Νικητές

## Εξωτερικοί σύνδεσμοι
Επίσημη Ιστοσελίδα του Ράλλυ Τουρκίας

## Παραπομπές


Τουρκιας
Κατηγορία:Αθλητισμός στην Τουρκία
Νικόλαος Δηλιγιάννης του Πανάγου

Ο **Νικόλαος Δηλιγιάννης του Πανάγου** υπήρξε Έλληνας ανώτατος δικαστικός του 19ου αιώνα.
## Βιογραφικά στοιχεία
Γεννήθηκε στο Ναύπλιο το 1831. Η καταγωγή του ήταν από την σημαντική οικογένεια Δηλιγιάννη. Πατέρας του ήταν ο Πανάγος Δεληγιάννης, παππούς του ο Ιωάννης Μωραγιάννης. Αδερφοί του ήταν ο πρωθυπουργός Θεόδωρος και ο καθηγητής του Πανεπιστημίου Κωνσταντίνος Δηλιγιάννης. Ο Νικόλαος ήταν ο τριτότοκος γιος της οικογένειας

Ορφάνεψε στο όγδοο έτος της ηλικίας του, και γι' αυτό τον πήρε ο αδερφός του Θεόδωρος υπό την προστασία του. Σπούδασε στο Πανεπιστήμιο της Αθήνας και αναγορεύτηκε ένας από τους πρώτους διδάκτορες της νομικής. Διορίστηκε σε νεαρή ηλικία γραμματέας των Εφετών. Αποσύρθηκε από τη θέση αυτή και εγκαταστάθηκε στο Ναύπλιο ως δικηγόρος. 

Σε ηλικία εικοσιτριών χρονών διορίστηκε Πρωτοδίκης στην Αθήνα. Προβιβάστηκε αργότερα στον βαθμό του Εφέτη στην Αθήνα, Πρόεδρος του Εφετείου στην Πάτρα, και μετά από μετάθεση στην Αθήνα. Το 1862 ήταν Πρωτοδίκης. Το 1885 έγινε πρόεδρος του Αρείου Πάγου. 

Ήταν πρόεδρος του Αθηναϊκού συλλόγου «Φίλων του Λαού».

Απεβίωσε στην Αθήνα στις 13 ή στις 14 Οκτωβρίου 1890.

## Αναφορές


## Πηγές
* 
* 

Κατηγορία:Έλληνες δικαστικοί
Πρωτάθλημα πετοσφαίρισης Α' εθνικής κατηγορίας ανδρών 1983-1984

Το πρωτάθλημα Ελλάδας βόλεϊ ανδρών της περιόδου 1983–84 διεξήχθη σε δύο φάσεις, την κανονική περίοδο καθώς και τη νέα Β' φάση που εισήχθη στη διοργάνωση. Η Β' φάση σε τρεις ομίλους, για τις θέσεις 1−4 για την ανάδειξη του πρωταθλητή, τις θέσεις 5−8 για την 5η και τελευταία θέση που οδηγούσε στις Ευρωπαϊκές διοργανώσεις, και τις θέσεις 9−12 για την αποφυγή του υποβιβασμού. Σε κάθε όμιλο συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο του πρωταθλήματος. 

Παναθηναϊκός και Ολυμπιακός ήταν οι πρωταγωνιστές του πρωταθλήματος, και δεν είχαν καμία απώλεια από τις υπόλοιπες ομάδες. Ισοβάθμησαν στην πρώτη θέση της βαθμολογίας και στις δύο φάσεις του πρωταθλήματος. Με βάση τους κανόνες, σε περιπτώσεις ισοβαθμίας υπολογίζονταν οι τέσσερις αγώνες μεταξύ των ισοβαθμούντων και στις δυό φάσεις.

Κατά την κανονική περίοδο ο Ολυμπιακός επικράτησε στην έδρα του με 3-2 (15-6, 15-17, 5-15, 15-11, 15-8), ενώ ο Παναθηναϊκός απάντησε στο β' γύρο επικρατώντας με 3-0 (15-8, 15-11, 15-7). 

Στον α' γύρο της Β' φάσης ο Παναθηναϊκός επικράτησε ξανά με 3-1 (15-11, 15-5, 11-15, 17-15), μια νίκη που σφράγισε ουσιαστικά τον τίτλο για τους πράσινους καθώς ακόμα κι αν έχαναν στο β' γύρο με οποιοδήποτε σκορ, θα υπερτερούσαν σε κερδισμένα σετ. Ο Ολυμπιακός πήρε τη νίκη με 3-2 (15-11, 8-15, 12-15, 15-8, 15-6), όμως ο Παναθηναϊκός επικρατώντας εύκολα με 3-0 στους τελευταίους αγώνες του με Πανελλήνιο και Άρη, έφτασε στην κατάκτηση του δωδέκατου πρωταθλήματος στην ιστορία του, χάρη στα κερδισμένα σετ (10–7) στους αγώνες με τον Ολυμπιακό.

## Α' φάση
### Βαθμολογία

Βαθμολογικό σύστημα: **2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).**

## Β' φάση
Στην Β' φάση οι ομάδες χωρίστηκαν σε τρεις ομίλους, κι αγωνίστηκαν σε δύο γύρους, με τον κάθε γύρο να διεξάγεται σε ένα γήπεδο με συνεχόμενους αγώνες κατά τη διάρκεια ενός τριήμερου. Δεν μεταφέρθηκαν αποτελέσματα ή βαθμολογία από την κανονική περίοδο. Σε περίπτωση ισοβαθμίας, υπολογίστηκαν οι αγώνες μεταξύ των ομάδων σε Α' και Β' φάση. Ο πρώτος γύρος σε όλους τους ομίλους διεξήχθη από 11 έως 13 Μαΐου 1984, και ο δεύτερος από 18 έως 20 Μαΐου 1984.

Η διεξαγωγή των αγώνων: 
* Α' γύρος: Αλεξάνδρειο Μέλαθρο, Θεσσαλονίκη (θέσεις 1-4) – Αλεξανδρούπολη (5-8) – Κλειστό Λεωφόρου Αλεξάνδρας, Αθήνα (9-12)
* Β' γύρος: Κλειστό  Σπόρτιγκ, Αθήνα (θέσεις 1-4) – Σταυρούπολη Θεσσαλονίκης (5-8) – Νάουσα (9-12)

### Βαθμολογίες

## Πηγές
* Αρχείο Αθλητικής Ηχούς, Τελική βαθμολογία κανονικής διάρκειας σελίδα 2
* Αρχείο Αθλητικής Ηχούς, Τελική βαθμολογία πλέι οφ σελίδα 2



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1983
Κατηγορία:Πετοσφαίριση το 1984
Παντολέων Θεολόγος

Ο **Παντολέων Θεολόγος** υπήρξε μεγάλος Έλληνας εθνικός ευεργέτης του 19ου αιώνα.
## Βιογραφικά στοιχεία
Γεννήθηκε στην Φιλαδέλφεια της Μικράς Ασίας. Νεότατος εγκαταστάθηκε στην Αγγλία, και ασχολήθηκε με το εμπόριο. Συνεργάστηκε με τους αδελφούς του και βοήθησε σημαντικά στην εμπορική επιτυχία του εμπορικού Οίκου Θεολόγου. 

Επέστρεψε στην Ελλάδα και εγκαταστάθηκε μεγαλοπρεπώς στην Αθήνα. Ευεργέτησε εν ζωή πολλές φορές την πατρίδα του, και τελικά κληροδότησε όλη του την περιουσία προς όφελος όλων των ευεργετικών ιδρυμάτων της Ελλάδας.

Απεβίωσε στην Αθήνα στις 14 Οκτωβρίου 1890.

## Πηγές
* 

Κατηγορία:Έλληνες ευεργέτες
Πρωτάθλημα πετοσφαίρισης Α' εθνικής κατηγορίας ανδρών 1985-1986

Το πρωτάθλημα Ελλάδας βόλεϊ ανδρών της περιόδου 1985–86 ξεκίνησε στις 19 Οκτωβρίου του 1985 και ολοκληρώθηκε στα μέσα Μαΐου του 1986. Βασικοί ανταγωνιστές για τον τίτλο ήταν ο Παναθηναϊκός, ο Ολυμπιακός και ο Άρης. Μετά τις ήττες του Άρη, από τον Παναθηναϊκό με 1-3 μέσα στη Θεσσαλονίκη στις 8 Φεβρουαρίου του 1986 και τον ΠΑΟΚ με 3-2 την 1η Μαρτίου του ίδιου έτους, ουσιαστικά έμειναν να αγωνίζονται για τον τίτλο ο Παναθηναϊκός με τον Ολυμπιακό. Οι δύο ομάδες είχαν μία νίκη εκατέρωθεν στα μεταξύ τους παιχνίδια αλλά ο Ολυμπιακός υπολείπονταν του Παναθηναϊκού κατά ένα βαθμό λόγω της ήττας του στη Θεσσαλονίκη από τον Άρη με 3-1 για την 9η αγωνιστική, γεγονός που απέβει μοιραίο για την τελική έκβαση του πρωταθλήματος.

## Βαθμολογία

Βαθμολογικό σύστημα: **2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).**

## Πηγές
*https://archive.today/20120723045221/www.athlitikihxo.gr/



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1985
Κατηγορία:Πετοσφαίριση το 1986
Ελένη Βάσσου

Η **Ελένη Ιωαννίτου-Βάσσου** (; - 1890) υπήρξε ιστορική ελληνική φυσιογνωμία του Αγώνα του 1821 και της νεοσύστατης Ελλάδας.
## Βιογραφικά στοιχεία
Γεννήθηκε στην Ήπειρο στις αρχές του 19ου αιώνα. Στην οικογένειά της ήταν γνωστή ως *Ελέγκω*.  

Η οικογένειά ονόματι Ιωαννίτου της καταδιώχτηκε και κατέφυγε στην Κέα. Εκεί έμεινε η Ελένη μέχρι την ενηλικίωσή της. Εκεί γνώρισε το στρατηγό Βάσο Μαυροβουνιώτη, ο οποίος γύρω στα τέλη της Επανάστασης του 1821 πηγαίνοντας προς τη Συρία για να κάνει και εκεί επανάσταση, στάθμευσε στην Κέα και την ερωτεύτηκε. Αν και τα αισθήματα ήταν αμοιβαία, οι γονείς της αρνήθηκαν τον γάμο. Σύμφωνα με πηγές ήταν ήδη παντρεμένη με τον προεστό και πρόξενο της Γαλλίας Μιχαήλ Τζωρτζή Πάγκαλο και ήταν έγκυος στο παιδί του. Ο στρατηγός Βάσος τότε απήγαγε την Ελένη και την άφησε στην Άνδρο, όπου την έβαλε στον ιστορικό Πύργο του Δημητρίου Γιαννούλη στον Αμμόλοχο και έστησε φρουρά για να τη φυλάει. Στον πύργο αυτό έμεινε η Ελένη κλεισμένη σαν τις ηρωίδες των μεσαιωνικών θρύλων για πολλούς μήνες. Το 1826, στο γυρισμό του από τη Βηρυτό, παντρεύτηκαν στο Μοναστήρι της Ζωοδόχου Πηγής στο Γαύριο. Έπειτα, ο στρατηγός Βάσσος την πήρε μαζί του και τη μετέφερε στον Πειραιά. Εκεί αρχίζει και η δράση της Ελένης. 

Στις μάχες που έδινε ο Βάσσος, η γυναίκα του ήταν νοσοκόμα και γραμματέας. Τον βοήθησε στη λύση της πολιορκίας της Καρύστου και κράταγε την αλληλογραφία του με τον Κιουταχή, ενώ ήταν η κυρίως σύμβουλός του σε όλες τις σημαντικές διαπραγματεύσεις.

Μετά την Επανάσταση, η Ελένη Βάσσου, από τη Σαλαμίνα όπου είχε εγκατασταθεί, αντιτίθετο με πολύ ζήλο εναντίον του Καποδίστρια υποστηρίζοντας μια άλλη πολιτική με πρότυπο τη Ρωσία. Το σπίτι της είχε γίνει κέντρο της αντιπολίτευσης. 

Επί Όθωνα, η Ελένη Βάσσου και ο σύζυγός της εγκαταστάθηκε στην Αθήνα και έγινε μια από τις πιο ευγενείς και φιλόξενες κυρίες της εποχής της. Στους χειμερινούς χορούς που έδινε συνέρρεε όλη η αριστοκρατία. Διακρίθηκε για την ομορφιά της, αλλά και για τη νοημοσύνη και το μεγαλείο του φρονήματός της. Τραγουδήθηκε από τους ποιητές της εποχής της.

Ο γάμος της με το Βάσο διαλύθηκε και εκείνος ξαναπαντρεύτηκε το 1842, τη Μπήλιω Οικονόμου, από Υδραία οικογένεια. Ο Βάσος πέθανε το 1847.

Απεβίωσε στα βαθιά γεράματα, το 1890, αφήνοντας πολλούς απογόνους, από τους οποίους δύο γιοι, ο Τιμολέων και ο Αλέξανδρος, έγιναν επίσης σημαντικοί ανώτεροι αξιωματικοί του ελληνικού στρατού, συνεχίζοντας το έργο του πατέρα τους.

## Οικογένεια
Παντρεύτηκε το Μιχαήλ Τζωρτζή Πάγκαλο και απέκτησαν ένα παιδί:

* Ροδόεσσα Παγκάλου (;), απέκτησε δύο παιδιά (Μιχαήλ και Γεώργιος Αγγελίδης).

Παντρεύτηκε δεύτερη φορά, το Βάσσο Μαυροβουνιώτη, το 1826 και απέκτησαν τέσσερα παιδιά:

* Αλέξανδρος (1831 - 1913), συνταγματάρχης του Πυροβολικού.
* Κωνσταντίνος (;).
* Γεώργιος (;), φοιτητής της Σχολής Ευελπίδων.
* Τιμολέων (1836 - 1929), συνταγματάρχης του Πεζικού, αργότερα αντιστράτηγος.

## Πηγές
* 

Κατηγορία:Αγωνίστριες του 1821
Κωνσταντίνος Νικολαΐδης

Ο υποστράτηγος **Κωνσταντίνος Νικολαΐδης** υπήρξε αγωνιστής της Ελληνικής επανάστασης.
## Βιογραφικά στοιχεία
Γεννήθηκε στην Κωνσταντινούπολη στις 18 Φεβρουαρίου 1802. Ο πατέρας του ήταν έμπορος και μόλις εκ θαύματος σώθηκε από τις σφαγές που επακολούθησαν μετά τον απαγχονισμό του Γρηγορίου του Ε'. Κατέφυγε στην Οδησσό της Ρωσίας, αφού προηγουμένως φρόντισε να φυγαδεύσει για το ίδιο μέρος και τα παιδιά του, Κωνσταντίνο, Ιωάννη και Αλέξανδρο με ένα καράβι από την Κεφαλλονιά. 

Ο Κωνσταντίνος στην Οδησσό μπήκε σε ρωσικό σχολείο και παρέμεινε εκεί σπουδάζοντας μέχρι το 1822. Έμαθε άριστα τα Γαλλικά και κατά τα άλλα ήταν πολύ καλός μαθητής, αλλά καιγόταν από την επιθυμία να γυρίσει στην πατρίδα του. Μια μέρα το έσκασε από την σχολή και μπήκε σε καράβι που τον έβγαλε στο Ναύπλιο το 1824. Εκεί κατατάχτηκε ως εθελοντής στον τακτικό στρατό και τοποθετήθηκε στον Α' λόχο υπό τις διαταγές του φιλέλληνα Γερμανού Δουζουρδουί. 

Συμμετείχε σε όλες τις μάχες του τακτικού στρατού και πήρε προαγωγή μέχρι τον βαθμό του λοχαγού. 

Μετά από την επανάσταση έμεινε στον στρατό και εξακολούθησε να υπηρετεί πιστά την πατρίδα του και ανερχόμενος μέχρι τον βαθμό του υποστράτηγου. 

Τιμήθηκε με το παράσημο των Ανώτατων Ταξιαρχών.

Απεβίωσε στις 8 Μαρτίου 1890.
## Πηγές
* 

Κατηγορία:Έλληνες επαναστάτες
Κατηγορία:Αγωνιστές του 1821
Κατηγορία:Έλληνες αξιωματικοί του πεζικού
Ιωάννης Ιωάννου (πολιτικός)

Ο **Ιωάννης Ιωάννου** (1836 - 1890) ήταν Έλληνας πολιτικός του 19ου αιώνα.

## Βιογραφικά στοιχεία
Γεννήθηκε στα Τρίκαλα της Κορινθίας το 1836. Η μητέρα του ήταν από την οικογένεια του Χατζή Ρήγα από τη Μακρινίτσα του Πηλίου.

Σπούδασε Χημεία στο Εθνικό Πανεπιστήμιο της Αθήνας και συνέχισε τις σπουδές του στα Πανεπιστήμια Παρισιού και Μονάχου. Επιστρέφοντας στην Ελλάδα έγινε το 1863 Υφηγητής Χημείας στο Πανεπιστήμιο Αθηνών. Αργότερα αποσύρθηκε από την ακαδημαϊκή σταδιοδρομία και εξάσκησε το επάγγελμα του ιατρού. 

Ασχολήθηκε με την πολιτική και εκλέχτηκε βουλευτής Κορινθίας στις εκλογές του 1872. 

Απεβίωσε στην Τεργέστη στα τέλη του Ιουνίου 1890 και ετάφη στην Αθήνα.

## Παραπομπές


## Πηγές
* 

Κατηγορία:Έλληνες ιατροί του 19ου αιώνα
Κατηγορία:Βουλευτές Κορινθίας
Ζουάβοι

Με το όνομα **Ζουάβοι** ή **Ζουάγοι** ή **Ζουάγα**, κατά παραφθορά του ονόματος "Ζουάουα", αποκαλούνταν οι κάτοικοι της Ζουάγας, μιας ορεινής περιοχής μεταξύ Αλγερίας και της Τύνιδας που ουδέποτε υποτάχθηκαν στους Τούρκους (αντίστοιχα με τους Έλληνες Μανιάτες).

Όταν την περιοχή τους την κατέλαβαν οι Γάλλοι, θαυμάζοντας αυτούς θεώρησαν χρήσιμο να τους χρησιμοποιήσουν σε στρατιωτικές υπηρεσίες δημιουργώντας ειδικές μονάδες. Έτσι, το 1830 δημιουργήθηκαν οι πρώτοι λόχοι Ζουάβων. Το 1837 αποτελούσαν ήδη τρία τάγματα, τα οποία και συγκρότησαν το περίφημο σύνταγμα Ζουάβων, τη διοίκηση του οποίου ανέλαβε ο Λαμορισιέρ.

Όταν αργότερα δημιουργήθηκαν τα αλγερινά τάγματα των ακροβολιστών, τα λεγόμενα Τυρκό, οι επίλεκτοι αυτών στρατεύονταν στα τάγματα των Ζουάβων, ως καθαρά γαλλικά σώματα. Το 1852 υπήρχαν τρία συντάγματα Ζουάβων. 
Το 1854 δημιουργήθηκε το τέταρτο σύνταγμα Ζουάβων το οποίο και ονομάστηκε «αυτοκρατορική φρουρά»,  η οποία συγκροτούταν από τους επιλέκτους των τριών προηγουμένων συνταγμάτων. Το σύνταγμα όμως αυτό είχε ατυχές τέλος, όταν αιχμαλωτίσθηκε στο Μετς κατά τον Γαλλοπρωσικό πόλεμο, οπότε και έπαψε να υφίσταται.

Τα τάγματα των Ζουάβων διακρίθηκαν σε πολλές εκστρατείες και ιδιαίτερα στη κατάκτηση της Αλγερίας, στην Κριμαία, στην Ιταλία και το Μεξικό κατά το 1870, καθώς και στους δύο παγκοσμίους πολέμους. Με λόχους Ζουάβων συμπολέμησαν οι Έλληνες στην εκστρατεία της Κριμαίας που τους αποκαλούσαν "**Ζουζού**", κατά τη δημώδη γαλλική ονομασία τους.

• Εκτός των παραπάνω που συγκροτούσαν γαλλικές στρατιωτικές μονάδες, υπήρχαν και οι Παπικοί Ζουάβοι που συγκροτούσαν σύνταγμα το οποίο διαλύθηκε το 1871.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.750.

## Εξωτερικοί σύνδεσμοι
* 

Κατηγορία:Ιστορία της Γαλλίας
Κατηγορία:Φυλές της Αφρικής
Κατηγορία:Στρατός της Γαλλίας
Απόστολος Ζούζουλας

Ο **Απόστολος Ζούζουλας** (1874-1941) ήταν Έλληνας σταφιδέμπορος και πολιτικός.
## Βιογραφία
Γεννήθηκε στο Κιάτο το 1874. Μετά τη περάτωση των γυμνασιακών του σπουδών στην Αθήνα ασχολήθηκε με το εμπόριο της σταφίδας και από το 1902 αναμίχθηκε με την πολιτική όπου και διατέλεσε βουλευτής Αργολιδοκορινθίας και Κορινθίας επανειλημμένα. Το 1932 εκλέχθηκε γερουσιαστής.

Ο Ζούζουλας ήταν ένας από τους ιδρυτές του Λαϊκού Κόμματος. Με εκείνο το κόμμα εξελέγη βουλευτής Αργολιδοκορινθίας στις εκλογές του 1935. Επίσης, εξελέγη βουλευτής Κορινθίας το 1902 , το 1905 και το 1906 και Αργολιδοκορινθίας το 1915, 1920 και 1926.

Για την κοινωνική και πολιτική του δράση γενικότερα είχε τιμηθεί με τα ανώτερα παράσημα της ελληνικής πολιτείας. Πέθανε από ανακοπή καρδίας μέσα σε αμαξοστοιχία των τότε ΣΠΑΠ την ημέρα που εισέρχονταν οι Γερμανοί κατακτητές στη γενέτειρά του στις 11 Μαΐου του 1941.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.751


Κατηγορία:Βουλευτές Κορινθίας
Κατηγορία:Βουλευτές Αργολιδοκορινθίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες γερουσιαστές
505 Κάβα

Η **Κάβα (Cava)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,61. Ανακαλύφθηκε το 1902 από τον Αμερικανό αστρονόμο Ρ.Χ. Φροστ, που παρατηρούσε από τον αστρονομικό σταθμό του Αστεροσκοπείου του Χάρβαρντ στην Αρεκίπα του Περού, και πήρε το όνομά του από ένα πρόσωπο της μυθολογίας των Ίνκα. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Κάβα εκτιμάται σε 115 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,040. Η Κάβα περιστρέφεται γύρω από τον εαυτό της μία φορά κάθε 8 ώρες και 11 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καβα
Ναυμαχία των Εμπάτων

Η **ναυμαχία των Εμπάτων** (356 π.Χ.) ήταν πολεμική σύγκρουση μεταξύ Αθηναίων και Χίων.
## Πριν τη ναυμαχία

Το 357 π.Χ. άρχισε ο Συμμαχικός Πόλεμος, όταν οι σύμμαχου της Αθήνας - Ρόδος, Κως, Βυζάντιο και Χίος, μη ευχαριστημένες με τις προθέσεις των Αθηναίων, έφυγαν από τη Β' Αθηναϊκή Συμμαχία. Οι πόλεις πήραν 100 τριήρεις και άρχισαν να ετοιμάζονται για την άμυνα.

Μετά τη πρώτη μη επιτυχημένη επίθεση στη Χίο, στον Ελλήσποντο, στη Λήμνο, στην Ίμβρος και στη Σαμοθράκη, ο αθηναϊκός στόλος με 120 πλοία, υπό την ηγεσία του Χάρη, του Ιφικράτη και του Τιμόθεου άρχισαν επίθεση, και πάλι, στη Χίο.

## Ναυμαχία

Όταν έφτασαν στη Χίο, οι Αθηναίοι ανακάλυψαν το στόλο του αντιπάλου, ο οποίος είχε στη διάθεση του 100 πλοία, διαμέσου της Χιος και των ανατολικών ακτών της Μικράς Ασίας. Η διοίκηση και τα μισά πλοία άνηκαν στο Χάρη, και διέταξε τους άλλους 2, με τους οποίους έγινε σύμμαχος το 356 π.Χ., να αρχίσουν τη μάχη. Αλλά αυτοί, βλέποντας το στόλο του αντιπάλου, αρνήθηκαν να κάνουν κάτι τέτοιο.

Ο Χάρης άρχισε την επίθεση μόνος του, αλλά έχασε από τον αντίπαλο στόλο. Μετά τη μάχη, διέταξε να του φέρουν μπροστά του τους άλλους 2 αρχηγούς, Τιμοθέο και Ιφικράτη, και τους κατηγόρησε για προδωσία.

## Μετά τη ναυμαχία

Χωρίς να έχει όπλα για να συνεχίσει το πόλεμο, ο Χάρης υποστήριξε την επανάσταση κατά του σατράπη Αρταβάζο, και με επιτυχία πολεμούσε στη Φρυγία. Το 355, ο Αρταξέρξης Γ' απείλησε την Αθήνα με πόλεμο, για αυτό και ο Χάρης γύρισε πίσω.

Οι Αθηναίοι δεν μπορούσε να γυρίσει πίσω στο μέρος της τους πρώην συμμάχους της και αναγκάστηκε να δεχτεί την ανεξαρτησία τους.

## Πηγές
* Παγκόσμια Ιστορία // Ελληνιστική περίοδος, Μινσκ - 1996. 
* Ιστορία της Αρχαίας Ελλάδα. /  

Κατηγορία:Μάχες αθηναϊκού στρατού
Μέγαρο Ιωάννη Μεταξά

Το **Μέγαρο Ιωάννη Μεταξά** βρίσκεται στο γωνιακό πολυώροφο συγκρότημα στη συμβολή των οδών Πατησίων 150, Αγίου Μελετίου και Φωκίωνος Νέγρη 1, κοντά στην πλατεία Αμερικής της Αθήνας.

Η επιβλητική αυτή πολυκατοικία της οδού Πατησίων, όπου κατοίκησε για ένα διάστημα ο Ιωάννης Μεταξάς (1871 - 1941), αποτελεί χαρακτηριστικό δείγμα τυποποιημένης αστικής αρχιτεκτονικής του πρώτου μισού του 20ού αιώνα.

Το Μέγαρο Μεταξά κτίστηκε στην καρδιά του Μεσοπολέμου, περίπου το 1928, σύμφωνα με τις επικρατούσες αρχιτεκτονικές τάσεις στη Δύση και μακριά από τους καθιερωμένους ως τότε κανόνες του αθηναϊκού κλασικισμού. Στο κτήριο κυριαρχεί ο γεωμετρικός ρεαλισμός, χωρίς ιδιαίτερο διάκοσμο και με επίπεδες στέγες. 

Η αρχιτεκτονική μορφολογία του Μεγάρου Μεταξά το καθιστά εμβληματικό σύμβολο, σύμφωνα με τα μέτρα της εποχής, αθηναϊκής πολυκατοικίας, που συνδυάζει εμπλουτισμένα στοιχεία εκλεκτικισμού με πλούσιες αναφορές σε πρώιμες αρ-ντεκό διακοσμητικές λεπτομέρειες, όπως οι τονισμένες προεξοχές των προσόψεων (έρκερ).

## Πηγές
* 

Κατηγορία:Διατηρητέα κτίρια στην Αθήνα
Σεμπαστιάν Λεμπ

Ο **Σεμπαστιάν Λεμπ** (*Sébastien Loeb*, 26 Φεβρουαρίου 1974) είναι Γάλλος επαγγελματίας οδηγός και παγκόσμιος πρωταθλητής στο παγκόσμιο πρωτάθλημα ράλι (WRC) συνολικά 9 φορές (2004, 2005, 2006, 2007, 2008, 2009, 2010, 2011, 2012).

## Καριέρα
Ο Λέμπ γεννήθηκε στο Αζενώ (Ηaugenau) που βρίσκεται στα σύνορα μεταξύ της Γαλλίας και της Γερμανίας, μεγάλωσε όμως στο Ομπερχόφεν-σyρ-Μόντερ και η καριέρα του σαν ραλίστας, άρχισε στα ράλι της πατρίδας του Αλσατίας, όπου αναδείχθηκε 4-φορές πρωταθλητής. Αρχικά, το όνειρο του Λέμπ, ήταν να ασχοληθεί επαγγελματικά με την γυμναστική, αλλά το Ράλι τον κέρδισε. Το 1992 τελειώνει το σχολείο, ακολουθώντας κατεύθυνση του ηλεκτρικού μηχανικού. Στις 12 Σεπτεμβρίου του 1994, δούλευε σε μια εταιρία, την Σοκάλεκ, που βρισκόταν στο αεροδρόμιο του Αζενώ.

Το 1995 σε ηλικία 21 ετών, εγκατέλειψε τα πάντα, ακόμα και την δουλειά και με σιγουριά στράφηκε προς τον κόσμο του μηχανοκίνητου αθλητισμού. Πρώτο του αυτοκίνητο ήταν το Citroën Saxo και κέρδισε τον πρώτο του τίτλο το 1999. Ανήκε στην ομάδα της Guy Frenquelin Citroen Sport, η οποία τού έδωσε την ευκαιρία να αγωνιστεί στην κατηγορία Τζούνιορ, στο WRC. Και πάλι έγινε πρωταθλητής νικώντας από τους 6 τους 5 αγώνες. Έτσι την ίδια χρονιά κιόλας, αγωνίστηκε στην μεγάλη κατηγορία του WRC, και τερμάτισε 15ος με 6 βαθμούς. Χάρη όμως στις ικανότητες που έχει στην άσφαλτο, κατάφερε να ξεπεράσει ακόμα και τον Ζιλ Πανίζι.

## Πολυνίκης
thumb|right|Ο Σεμπαστιάν Λέμπ το 2004, στο Ράλι Κύπρου
Ο αθλητής είναι ραλίστας με τις περισσότερες νίκες στην βαθμολογία των Πολυνίκων με 54 νίκες μέχρι και το 2010, ξεπερνώντας θρύλους όπως ο Κόλιν Μακ Ρέι ο Μάρκους Γκρόνχολμ και ο Κάρλος Σάινθ.

## Διακρίσεις
Έχει βραβευτεί από τη Γαλλική πρεσβεία το 2006 και έχει κατακτήσει 7 συνεχόμενες φορές το Παγκόσμιο Πρωτάθλημα Ράλι ξεπερνώντας το 2007 τον 4 φορές συνεχόμενο πρωταθλητή Τόμι Μάκινεν.

## Στατιστικά
* 2001-**15ος** με **6** βαθμούς με **[[Citroën Xsara]]**
* 2002- **10ος** με **18** βαθμούς με **Citroën Xsara**
* 2003- **2ος** με **79** βαθμούς με **Citroën Xsara**
* 2004- **1ος**με **118** βαθμούς με **Citroën Xsara**
* 2005-**1ος**με **127** βαθμούς με **Citroën Xsara**
* 2006- **1ος** με **112** βαθμούς με **Citroën Xsara**
* 2007- **1ος** με **116**βαθμούς με **[[Citroën C4]]**
* 2008- **1ος** με **122** βαθμούς με **Citroën C4**
* 2009- **1ος** με **93** βαθμούς με **Citroën C4**
* 2010- **1ος** με **276** βαθμούς με **Citroën C4**(Ο Λεμπ κατέκτησε τον τίτλο, δύο αγώνες πριν το τέλος του πρωταθλήματος)

## Πηγές
* https://web.archive.org/web/20100214055912/http://www.sport.gr/default.asp?pid=97&personID=3220&cid=2621&scid=865

## Εξωτερικοί σύνδεσμοι

* H επίσημη ιστοσελίδα του Σεμπαστιάν Λεμπ

Κατηγορία:Γάλλοι οδηγοί αγωνιστικών αυτοκινήτων
Βουντού (δυτική Αφρική)

[right|thumb|250px|Ένα περίτεχνο σχέδιο βουντού που απεικονίζει το [Βέβε, ένα ιερό σύμβολο που χρησιμοποιείται για την επίκληση κάποιου πνεύματος.]]
Το **Βουντού της Δυτικής Αφρικής** (Vodun) (πνεύμα) ονομάζεται το  σύνολο των θρησκευτικών δοξασιών και πρακτικών των  λαών Aja, Ewe και Φον (Fon) που ζουν στα κράτη της δυτικής Αφρικής, Μπενίν, Τόγκο, Γκάνα και Νιγηρία. Το Βουντού αυτών των λαών θεωρείται ο κοινός πρόγονος της θρησκείας των μαύρων πληθυσμών της Καραϊβικής, της Βραζιλίας αλλά και της πολιτείας της Λουιζιάνα των ΗΠΑ.

Οι ακόλουθοι του Βουντού πιστεύουν σε ένα πάνθεο θεοτήτων το οποίο αποκαλούν Λόα (*Lwa*). Οι θεότητες αυτές είναι κατώτερες του μοναδικού Θεού (*Bondyè*). Ο Θεός δεν παρεμβαίνει στις ανθρώπινες σχέσεις, και αυτός είναι ο λόγος που οι πιστοί δεν επικαλούνται τον Θεό στις τελετές τους αλλά τα πνεύματα Λόα . Άλλα χαρακτηριστικά του Βουντού περιλαμβάνουν τον σεβασμό των νεκρών (προγονολατρεία) και την προστασία από τη μαύρη μαγεία.απιστευτα πράγματα!!! Κάνω εργασία στα θρησκευτικά αυτή τη στιγμή και δε βρισκω αυτα που ψάχνω help. Δεν πειράζει, συγχωρεμένος

## Παραπομπές


## Εξωτερικοί σύνδεσμοι

Κατηγορία:Θρησκεία στην Αφρική
Ευρωπαϊκό Σοσιαλιστικό Κόμμα

Το **Ευρωπαϊκό Σοσιαλιστικό Κόμμα (ΕΣΚ)** (*Party of European Socialists*-PES) είναι ένα σοσιαλδημοκρατικό και προοδευτικό ευρωπαϊκό πολιτικό κόμμα. Απαρτίζεται από μια ομάδα σοσιαλδημοκρατικών, σοσιαλιστικών και εργατικών κομμάτων, χωρών-μελών της Ε.Ε. συν τη Νορβηγία και το Ηνωμένο Βασίλειο. Εκπροσωπείται ή συνεταιρίζεται από 48 κόμματα 41 Κρατών της Ευρώπης, ενώ πλήρη μέλη του είναι 32 κόμματα από τις 28 χώρες της Ε.Ε..

## Ευρωπαϊκοί θεσμοί
### Ευρωπαϊκό Συμβούλιο
Το Ευρωπαϊκό Σοσιαλιστικό Κόμμα εκπροσωπείται στο Ευρωπαϊκό Συμβούλιο από τρεις αρχηγούς κυβερνήσεων:

### Ευρωπαϊκή Επιτροπή
Το Ευρωπαϊκό Σοσιαλιστικό Κόμμα συμμετέχει με εννιά επιτρόπους στην Ευρωπαϊκή Επιτροπή:

## Μέλη

## Διατελέσαντες πρόεδροι
Οι διατελέσαντες πρόεδροι του Ευρωπαϊκού Σοσιαλιστικού Κόμματος είναι οι εξής:

## Εξωτερικοί σύνδεσμοι

*Επίσημη σελίδα ΕΣΚ

Κατηγορία:Πανευρωπαϊκά πολιτικά κόμματα
Κατηγορία:Σοσιαλδημοκρατικά κόμματα
Κατηγορία:Σοσιαλιστική Διεθνής
Μάχη του Κρόκιου Πεδίου

Η **μάχη του Κρόκιου Πεδίου** πραγματοποιήθηκε το 353 π.Χ. ανάμεσα στους Μακεδόνες, τους Θεσσαλούς, τους Φωκείς και τους Αθηναίους στο Κρόκιο πεδίο της Θεσσαλίας που ήταν μια μάχη του Γ' Ιερού πολέμου.

## Προοίμιο
Ο Γ' Ιερός πόλεμος ξεκίνησε το 356 π.Χ. και κράτησε δέκα χρόνια (346 π.Χ) λόγω της απαγωγής μια πλούσιας Βοιωτής κόρης από τους Φωκαείς. Τότε απειλήθηκαν με πόλεμο από το αμφικτιονικό συμβούλιο. Τότε οι Φωκείς με αρχηγούς τους Φιλόμηλο και Ονόμαρχο επιτέθηκαν στους Δελφούς και τους κατέλαβαν. Το 355 π.Χ. συγκλήθηκε αμφικτιονικό συμβούλιο όπου αποφασίστηκε η καταπολέμηση των Φωκαέων. Το 354 π.Χ. όμως ο Φιλόμηλος νίκησε τους Λοκρούς και τους Θεσσαλούς σε μια μάχη. Αλλά τότε ήρθαν για βοήθεια οι Βοιωτοί, οι οποίοι έγειραν την πλάστιγγα της νίκης υπέρ του στρατού της Δελφικής Αμφικτυονίας. Ακόμα ο Φιλόμηλος τραυματίστηκε και αυτοκτόνησε και τη θέση του την πήρε ο Ονόμαρχος, ο οποίος δημιούργησε μεγάλο και ισχυρό μισθοφορικό στρατό. Το 353 π.Χ. οι Φωκαείς κατέστρεψαν τον Ορχομενό και ο Ονόμαρχος επιτέθηκε κατά της Χαιρώνειας, όμως απωθήθηκε από τους Βοιωτούς. Οι Θεσσαλοί ζήτησαν τη βοήθεια του Φίλιππου, ο οποίος βρήκε την ευκαιρία να εμπλακεί στα θέματα της κεντρικής και της νότιας Ελλάδας, λόγω των επιθέσεων του Λυκόφρωνα, του τυράννου των Φερών. Όμως οι σύμμαχοι του τυράννου, οι Φωκαείς, με τον Ονόμαρχο με 20.000 μισθοφόρους απώθησαν το Φίλιππο, ο οποίος αποχώρησε και κατέκτησε τις Παγασές και έθεσε υπό έλεγχό του τον Παγασητικό κόλπο. Ακόμα ο Ονόμαρχος δέχθηκε βοήθεια από το Χάρη, έναν στρατηγό της Αθήνας.

## Η μάχη

Το 353 π.Χ. οι Μακεδόνες με τους Θεσσαλούς και οι Φωκαείς με τους Αθηναίους συναντήθηκαν στο Κρόκιο πεδίο ή αλλιώς Κροκοπέδιο. Οι πρώτοι είχαν αρχηγό τον Φίλιππο της Μακεδονίας με 20.000 άνδρες πεζικό και 3.000 ιππείς και οι δεύτεροι τον Ονόμαρχο και το Χάρη με τα πλοία του. Ο Φίλιππος έστειλε τους άνδρες του στη μάχη φορώντας στεφάνι δάφνης. Στη μάχη που ακολούθησε ο Φίλιππος πέτυχε μια συντριπτική νίκη κατά των Φωκαέων. Οι τελευταίοι έτρεχαν προς τη θάλασσα να επιβιβαστούν στα πλοία του Χάρη. Όμως ο αριθμός των νεκρών τους είναι τεράστιος: 6.000 νεκροί ανάμεσα τους και ο Ονόμαρχος και 3.000 αιχμάλωτοι.

## Μετά τη μάχη

Μετά τη μάχη ο Φίλιππος που αναδείχθηκε νικητής παρουσιάστηκε ως νικητής ενάντια της ιεροσυλίας των Φωκαιέων και έγινε άρχοντας της Θεσσαλίας. Επίσης με αφορμή την πρόσφατη γέννηση της κόρης του, της έδωσε το όνομα Θεσσαλονίκη της Μακεδονίας, με την σημειολογία να είναι "νίκη των Θεσσαλών".

## Σύνδεσμοι
* Γ' Ιερός πόλεμος

Κροκοπεδιου
Κροκοπεδιου
Κροκοπεδιου
Κροκοπεδιου Μαχη
Κροκοπεδιου
353 π.Χ.
Κυβέρνηση Θεόδωρου Δηλιγιάννη 1890

Η **Κυβέρνηση Θεόδωρου Δηλιγιάννη 1890** (Οκτώβριος 1890 - Φεβρουάριος 1892) - *η μόνη κυβέρνηση στην ελληνική ιστορία που παύθηκε κατά παράβαση του Συντάγματος* - σχηματίστηκε μετά τη νίκη των Δηλιγιαννικών υποψηφίων βουλευτών της 19ης Οκτωβρίου 1890. 
 
Όταν η Βουλή συγκροτήθηκε σε σώμα, και με την ανάδειξη του Κωνσταντίνου Κωνσταντόπουλου, υποψήφιου του Δηλιγιάννη, ως προέδρους αυτής, η κυβέρνηση καταμέτρησε υπέρ της, τις 90 από τις συνολικές 150 έδρες της Βουλής. 
Η κυβέρνηση αυτή διατηρήθηκε στην εξουσία για 16 μήνες και μέχρι να  έρθει αντιμέτωπη με τις βασιλικές αποφάσεις. 
Συγκεκριμένα γαλλο-ελληνικός όμιλος τραπεζιτών, τα συμφέροντα του οποίου αντιπροσώπευε στην Ελλάδα ο Ανδρέας Συγγρός, και ενδιαφερόταν για την αποπληρωμή των κρατικών δανείων, ζήτησε από την κυβέρνηση να τους παραχωρηθεί έναντι του δημοσίου χρέους, το προνόμιο δημιουργίας κρατικής τράπεζας. Όταν ο Δηλιγιάννης αρνήθηκε, ο Συγγρός με υπόμνημά του στο βασιλιά τον Ιανουάριο του 1892, τόνιζε ότι η πολιτική της κυβέρνησης Δηλιγιάννη εξέθετε την χώρα σε κινδύνους, και την οδηγούσε σε οικονομική καταστροφή.
Ο βασιλιάς ανταποκρίθηκε αμέσως. Κάλεσε την κυβέρνηση Δηλιγιάννη να παραιτηθεί, και όταν αυτή αρνήθηκε, έχοντας ακόμα την κοινοβουλευτική πλειοψηφία, την έπαψε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Θεόδωρος Δηλιγιάννης

* *«Επί των Εξωτερικών υπουργός»*:  Λεωνίδας Δεληγεώργης
* *«Επί των Εσωτερικών υπουργός»*: Θεόδωρος Δηλιγιάννης
: - στις 13 - 8 - 1891 αντικαταστάθηκε από τον Αλέξανδρο Ζαΐμη
* *«Επί των Οικονομικών υπουργός»*: Κωνσταντίνος Καραπάνος
: - αντικαταστάθηκε στις 26 - 8 - 1891 από τον Θεόδωρο Δηλιγιάννη
* *«Επί των Στρατιωτικών υπουργός»*: προσωρινά, Θεόδωρος Δηλιγιάννης
* *«Επί της Δικαιοσύνης υπουργός»*: Αλέξανδρος Ζαΐμης
* *«Επί των Εκκλησιαστικών και της Δημοσίας εκπαιδεύσεως υπουργός»*: Αχιλλέας Γεροκωστόπουλος
* *«Επί των Ναυτικών υπουργός»*:  Κωνσταντίνος Κουμουνδούρος

## Παραπομπές


1890
Κατηγορία:1890
Κατηγορία:1891
Κατηγορία:1892
Τισσαφέρνης

Ο **Τισσαφέρνης** ήταν σατράπης της Λυδίας και αξιωματικός του Περσικού στρατού της περιοχής της Μικράς Ασίας. Κατά τη διάρκεια του Πελοποννησιακού πολέμου συμμάχησε με τους Σπαρτιάτες και τους βοήθησε να κερδίσουν τους Αθηναίους. Συνεργάστηκε με τον Αρταξέρξη τον 2ο εναντίον του Κύρου του νεότερου στη μάχη για τη διαδοχή στον περσικό θρόνο που έγινε στα Κούναξα, όπου αντιμετώπισε και ένα τμήμα 10.000 Ελλήνων μισθοφόρων. Μετά τη μάχη, επέστρεψε στην παλιά του θέση και κήρυξε πόλεμο εναντίον της Σπάρτης λόγω της συμμαχίας που είχε κάνει με τον Κύρο, το 399 π.Χ. Τελικά ηττήθηκε από τον Αγησίλαο το 395 π.Χ. κοντά στις Σάρδεις. Η μητέρα του βασιλιά, Παρυσάτιδα, θεωρούσε τον Τισσαφέρνη κύρια αιτία θανάτου του υιού της Κύρου και για το λόγο αυτό ο σατράπης των Σάρδεων, Τιθραύστης, τον δολοφόνησε το 395 π.Χ.

## Πηγές

* Εγκυκλοπαίδεια *"Γνωρίζω"*, τόμος ΙΑ, 1989

Κατηγορία:Πέρσες
Κατηγορία:Αχαιμενίδες σατράπες
Πρωτάθλημα καλαθοσφαίρισης Α1 εθνικής κατηγορίας ανδρών 1997-1998

Το **πρωτάθλημα της περιόδου 1997-1998** κατέκτησε ο Παναθηναϊκός για 20η φορά στην ιστορία του. Ο Παναθηναϊκός τερμάτισε πρώτος και στην κανονική διάρκεια του πρωταθλήματος. Στον τελικό των Play Off επικράτησε του ΠΑΟΚ με 3-2 νίκες. Οι ομάδες που υποβιβάστηκαν ήταν η Δάφνη και η Λάρισα.

## Αποτελέσματα Κανονικής Περιόδου

## Βαθμολογία Κανονικής Περιόδου

20px|Α1 **Βαθμολογία** 20px|Α1





## Play Off
### A' φάση
Συμμετείχαν οι ομάδες των θέσεων 5-12.

### Προημιτελικοί

### Ημιτελικοί

### Θέσεις 3–4

### Τελικοί

## Τελική Κατάταξη

*Την πρόκριση στο κύπελλο Σαπόρτα κέρδισαν οι δύο καλύτερες ομάδες του Κυπέλλου Ελλάδας, από όσες δεν κέρδισαν τη συμμετοχή τους στην Ευρωλίγκα.

## Κορυφαίοι αθλητές

## Πηγές

*https://web.archive.org/web/20131216072208/http://archive.sport.gr/
*https://archive.today/20120710175547/athlitikihxo.gr/



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1997 1998
Πρωταθλημα Ελλαδος Α1 Ανδρων 1997 1998
Γεώργιος Τισσαμενός

Ο **Γεώργιος Τισσαμενός** (Γεώργιος Κ. Τισσαμενός) (? - 1872) ήταν Έλληνας αγωνιστής κατά την Επανάσταση του 1821 και πολιτικός του νεοσύστατου Ελληνικού Κράτους, τρεις φορές υπουργός Οικονομικών.
## Βιογραφία
Γεννήθηκε στις Φραγγιάδες Ζαγορίου με το επώνυμο Καραγιαννόπουλος, αλλά πάντα υπέγραφε με το όνομα Τισσαμενός. Πριν την επανάσταση βρισκόταν στο Βουκουρέστι για σπουδές, αλλά το 1821 γύρισε για να ενεργοποιηθεί στον αγώνα για την επανάσταση.

Ήταν γραμματέας του Παπαφλέσσα και αργότερα, κατά τη διάρκεια της διακυβέρνησης από τον Καποδίστρια βρέθηκε στη Γενική Γραμματεία της Επικράτειας, το εκτελεστικό όργανο με το οποίο διοικούσε το κράτος ο κυβερνήτης, με τη θέση του συνεργάτη του Σπυρίδωνος Τρικούπη σε διοικητικά ζητήματα. Συνέχισε να υπηρετεί σε θέσεις διοίκησης του κράτους και κατά τις κυβερνήσεις της βασιλείας του Όθωνα.

Ανέλαβε το υπουργείο επί των Οικονομικών στις 4 Οκτωβρίου 1839, στην Κυβέρνηση του Όθωνος στη θέση του Ι. Σπανιολάκη. Παρέμεινε στη θέση του και στην επόμενη κυβέρνηση, την Κυβέρνηση Όθωνος 1841 καθώς και στην Κυβέρνηση Αλέξανδρου Μαυροκορδάτου του 1841 μέχρι τις 9 Σεπτεμβρίου 1842
. Μετά την απομάκρυνσή του από το Υπουργείο Οικονομικών διορίστηκε Πρόεδρος του Ελεγκτικού Συνεδρίου στις 10 Νοεμβρίου του 1842. Παρέμεινε στη θέση αυτή μέχρι τις 20 Οκτωβρίου 1843.

Στο κίνημα του 1854 στη Θεσσαλία, Ήπειρο και Μακεδονία είχε οργανώσει στην Ήπειρο σώμα αποτελούμενο από εθελοντές που πολέμησε στο Πέτα της Άρτας. Σταμάτησε να ασχολείται με την πολιτική όταν απέτυχε το κίνημα. Ξαναπήρε τη θέση του Προέδρου του Ελεγκτικού Συνεδρίου στις 6 Μαΐου 1865 και έμεινε σε αυτήν μέχρι τις 2 Ιουνίου 1866.

Σύζυγος του ήταν η Ελένη Κουτσαλέξη (? - 17/7/1874) γνωστής Ηπειρώτικης οικογένειας.

## Πηγές
*Διατελέσαντες Πρόεδροι στο Ελεγκτικό Συνέδριο, ανακτήθηκε 25 Ιουνίου 2010

## Παραπομπές


Κατηγορία:Γραμματείς της Επικράτειας επί των Οικονομικών
Κατηγορία:Αγωνιστές του 1821
Κατηγορία:Πρόεδροι του Ελεγκτικού Συνεδρίου
Στέφανος Παπαγάλος

Ο **Στέφανος Παπαγάλος** (; - 1910) ήταν Μακεδονομάχος, οπλαρχηγός από τη Βέροια.

## Βιογραφικά στοιχεία
thumb|250px|left|Ο Στέφανος Παπαγάλος (2ος από δεξιά) με συμπολεμιστές του από τη Βέροια
Ο Στέφανος Παπαγάλος του Δημητρίου γεννήθηκε στα τέλη του 19ου αιώνα στη Βέροια. Υπήρξε απόγονος του ομώνυμου οπλαρχηγού του 1844. Αρχικά συμμετείχε ως οπλίτης σε διάφορα αντάρτικα σώματα που δρούσαν στην περιοχή Ημαθίας. 

Στη συνέχεια συγκρότησε δικό του ένοπλο σώμα. Έλαβε μέρος σε διάφορες μάχες με Βούλγαρους κομιτατζήδες και Τούρκους στρατιώτες στην περιοχή της λίμνης των Γιαννιτσών. 

Συνεργάστηκε με το σώμα του Αθανάσιου Μινόπουλου και την ομάδα του Ιωάννη Δεμέστιχα (Νικηφόρου). Συνέχισε τη δράση του ως επικεφαλής 25μελούς σώματος και μετά την ανακήρυξη του συντάγματος από τους Νεότουρκους το 1908. Σκοτώθηκε στη μάχη του Σχοινά κοντά στη Βέροια το 1910.

## Αναφορές
* Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Π-370
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 33
* Οι επίσημα αναγνωρισθέντες ως Μακεδονομάχοι της Ημαθίας, Αλέξανδρος Α. Χατζηκώστας
* Ο Μακεδονικός Αγώνας και η Βέροια

Κατηγορία:Μακεδονομάχοι
Τιθραύστης

Ο **Τιθραύστης** ήταν Πέρσης σατράπης των Σάρδεων για αρκετά χρόνια, στις αρχές του 4ου π.Χ. αιώνα. Στάλθηκε από τα Σούσα για να αντικαταστήσει τον Τισσαφέρνη το 395π.Χ., τον οποίο συνέλαβε και εκτέλεσε. Λίγα είναι γνωστά για τον ίδιο και τις δραστηριότητές του. 

Για να εξαλείψει την απειλή του σπαρτιατικού στρατού του Αγησιλάου ο Τιθραύστης στέλνει πρέσβεις και τον πείθει να βαδίσει βόρεια στη σατραπεία του Φαρνάβαζου, δίνοντάς του 30 τάλαντα για την αγορά τροφίμων για την πορεία του στρατεύματος.

Ο Ξενοφών αναφέρει ότι στη συνέχεια ο Τιθραύστης έδωσε 50 τάλαντα στον Τιμοκράτη τον Ρόδιο και τον έστειλε σε μια αποστολή διαβολής στην Ελλάδα, με στόχο να αποχωρήσει εντελώς ο Αγησίλαος και οι δυνάμεις του από την Ασία.

## Παραπομπές


Κατηγορία:Πέρσες
Κατηγορία:Αχαιμενίδες σατράπες
Άεργη αντίσταση

Η **άεργη αντίσταση** ή αντίδραση   είναι η αντίσταση που παρουσιάζει ένα ηλεκτρικό στοιχείο ενός κυκλώματος στο ρεύμα που το διαρρέει εξαιτίας της *μεταβολής* του ηλεκτρικού ή μαγνητικού πεδίου στα άκρα του. Άεργη αντίσταση παρουσιάζουν τα ηλεκτρικά στοιχεία πυκνωτής και πηνίο. Στην περίπτωση των πυκνωτών αναφερόμαστε σε χωρητική αντίσταση ενώ στην περίπτωση των πηνίων σε επαγωγική. Ένας ιδανικός αντιστάτης έχει μηδενική άεργη αντίσταση.

## Μαθηματική ανάλυση
Στην διανυσματική ανάλυση η άεργος αντίσταση είναι το φανταστικό μέρος της εμπέδησης. Συμβολίζεται με το γράμμα Χ και μονάδα μέτρησης της είναι το Ωμ, όπως και της αντίστασης. Όταν ένα στοιχείο παρουσιάζει άεργη αντίσταση η ηλεκτρική τάση και η ένταση στα άκρα του εμφανίζουν διαφορά φάσης. 

Το άθροισμα της αντίστασης και της άεργου αντίστασης ενός στοιχείου ισούται με την εμπέδηση του στοιχείου.
:\tilde{Z} = R + j\Chi \quad
Αν είναι γνωστή η εμπέδηση ενός στοιχείου και η διαφορά φάσης της τάσης και της έντασης στα άκρα του μπορεί να υπολογιστεί η άεργη αντίσταση καθώς και η αντίσταση από τις παρακάτω σχέσεις:
:|Z| = \sqrt{ZZ^*} = \sqrt{R^2 + X^2}

:\theta = \arctan{X \over R}

## Επαγωγική αντίσταση
Η επαγωγική αντίσταση οφείλεται στην τάση λόγω αυτεπαγωγής που αναπτύσσεται στα άκρα ενός πηνίου καθώς διαρρέεται από μεταβαλλόμενο ρεύμα. Η τάση αυτή λόγω του κανόνα του Λεντζ έχει τέτοια φορά ώστε να αντιστέκεται στην αρχική αιτία που την προκαλεί με αποτέλεσμα να προκαλεί αντίδραση στην ροή του ρεύματος. Απεικονίζοντας την τάση και την ένταση ενός πηνίου διανυσματικά, η τάση προηγείται της έντασης 90°. Η επαγωγική αντίσταση δίνεται από την παρακάτω σχέση:
:X_L = \omega L = 2\pi f L\quad
Όπου L ο συντελεστής αυτεπαγωγής του πηνίου και ω η γωνιακή συχνότητα του εναλλασσόμενου ρεύματος.

## Χωρητική αντίσταση
Η χωρητική αντίσταση οφείλεται στην ανάπτυξη ηλεκτρικού πεδίου στους οπλισμούς ενός πυκνωτή το οποίο έχει πολικότητα τέτοια ώστε να δημιουργεί ρεύμα αντίθετης φοράς με το ρεύμα που διαρρέει το κύκλωμα του πυκνωτή. Επομένως η δημιουργία ηλεκτρικού πεδίου στον πυκνωτή προκαλεί αντίδραση στην ροή του ρεύματος. Απεικονίζοντας την τάση και την ένταση ενός πυκνωτή διανυσματικά, η τάση υπολείπεται της έντασης 90° Η χωρητική αντίσταση δίνεται από την παρακάτω σχέση
:X_C = \frac {1} {\omega C} =  \frac {1} {2\pi f C}\quad
Όπου C η χωρητικότητα του πυκνωτή και ω η γωνιακή συχνότητα του εναλλασσόμενου ρεύματος.

## Πηγές
* Ηλεκτροτεχνία, τομέας Ηλεκτρολογίας, Α ΤΕΕ
* Κύκλώματα συνεχούς και Εναλλασσομένου ρεύματος, τομέα Ηλεκτρονικής. Α ΤΕΕ

## Εξωτερικοί σύνδεσμοι
* Βασικές έννοιες ηλεκτροτεχνίας

Κατηγορία:Ηλεκτρισμός
Κατηγορία:Ηλεκτρικά κυκλώματα
Ιωάννης Σημανίκας

Ο **Ιωάννης Σημανίκας** ήταν Μακεδονομάχος, οπλαρχηγός από τη Νάουσα.

## Βιογραφικά στοιχεία
Ο Ιωάννης Σημανίκας γεννήθηκε στα τέλη του 19ου αιώνα στη Νάουσα. Αρχικά συνεργάστηκε με την Εθνική Εταιρεία και στη συνέχεια με το Μακεδονικό Κομιτάτο. Ο Ιωάννης Σημανίκας ήταν στενός συνεργάτης του Δημήτριου Καλαποθάκη, ο οποίος του πρότεινε τον Αύγουστο του 1904 να υπηρετήσει υπό τις διαταγές του Ευθύμιου Καούδη στην περιοχή Πρεσπών και Φλώρινας. Επικεφαλής δικής του ομάδας, έλαβε μέρος στη μάχη της Όστιμας Φλώρινας εναντίον των Βουλγάρων κομιτατζήδων Μήτρο Βλάχος και Αθανάς Καρσάκωφ, όπου διακρίθηκε για την τόλμη και το θάρρος του. Μετέπειτα συνεργάστηκε με τον Γεώργιο Κατεχάκη. Το 1906 το σώμα του έδρασε στη περιοχή της Ημαθίας, καθώς οι πρότερες δυνάμεις εκεί είχαν αποδυναμωθεί. Μετά την επανάσταση των Νεοτούρκων αναγκάστηκε να καταφύγει στην Αθήνα για λόγους ασφαλείας. Κατά τον Α΄ Βαλκανικό Πόλεμο συμμετείχε επικεφαλής δικής του ομάδας και μπήκε ελευθερωτής στη γενέτειρά του Νάουσα.

## Πηγές
* Γεώργιος Πετσίβας (επιμέλεια), Ιωάννη Καραβίτη, Ο Μακεδονικός Αγών, Αθήνα 1994,  τόμος Α΄, σσ. 136, 160.
* Ιωάννης Σημανίκας, Η δράσις του οπλαρχηγού εκ Ναούσης Ιωάννου Σημανίκα κατά τον Μακεδονικό Αγώνα, Μακεδονικός Αγών, τ. 15 (1930), σσ. 15-16
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 38
* Ο Αγών εις την Κεντρικήν και Ανατολικήν Μακεδονία, Πηγή: Ο Μακεδονικός Αγών και τα εις Θράκην γεγονότα, ΓΕΣ, 1979 

Κατηγορία:Έλληνες στρατιωτικοί των Βαλκανικών Πολέμων
Κατηγορία:Μακεδονομάχοι
Κατηγορία:Μακεδονομάχος-επέκταση
Κατηγορία:Μακεδόνες